CELEX: C2006/022/17
Language: el
Date: 2006-01-28 00:00:00
Title: Υπόθεση C-426/05: Αίτηση για την έκδοση προδικαστικής αποφάσεως που υπέβαλε το Verwaltungsgerichtshof με διάταξη της  22ας Νοεμβρίου 2005  στην υπόθεση Tele2 UTA Telecommunication GmbH κατά Telekom-Control-Kommission

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/9
            
         Αίτηση για την έκδοση προδικαστικής αποφάσεως που υπέβαλε το Verwaltungsgerichtshof με διάταξη της 22ας Νοεμβρίου 2005 στην υπόθεση Tele2 UTA Telecommunication GmbH κατά Telekom-Control-Kommission
   (Υπόθεση C-426/05)
   (2006/C 22/17)
   Γλώσσα διαδικασίας: η γερμανική
   Με διάταξη της 22ας Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων την 1η Δεκεμβρίου 2005 το Verwaltungsgerichtshof στο πλαίσιο της διαφοράς μεταξύ Tele2 UTA Telecommunication GmbH και Telekom-Control-Kommission που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως:
   
               1.
            
            
               Έχουν τα άρθρα 4 και 16 της οδηγίας 2002/21/EΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (1) την έννοια ότι ως «επηρεαζόμενα» μέρη πρέπει να νοούνται και επιχειρήσεις που εμφανίζονται στη σχετική αγορά ως ανταγωνιστές, έναντι των οποίων δεν επιβάλλονται, διατηρούνται ή τροποποιούνται ειδικές υποχρεώσεις στο πλαίσιο διαδικασίας αναλύσεως της αγοράς;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα:
               Αντιβαίνει προς το άρθρο 4 της οδηγίας 2002/21/EΚ εθνική διάταξη η οποία προβλέπει ότι σε διαδικασία αναλύσεως της αγοράς θέση επηρεαζόμενου μέρους έχει μόνον η επιχείρηση έναντι της οποίας επιβάλλονται, διατηρούνται ή τροποποιούνται ειδικές υποχρεώσεις;
            
         
      (1)  ΕΕ L 108, σ. 33.